נת'ניאל בוזוליץ'

נתניאל בוזוליץ' (באנגלית: Nathaniel Buzolic; נולד ב-4 באוגוסט 1983) הוא שחקן אוסטרלי, המוכר בעיקר בזכות גילום דמותו של קול מייקלסון בסדרה "יומני הערפד" ובסדרת הספין אוף שלה, "המקוריים".

ביוגרפיה 
בוזוליץ' נולד בסידני, אוסטרליה, בנם של מהגרים קרואטים.

הוא למד בבית הספר התיכון לבנים "מכללת דה לה סאל" באשפילד, סידני. לאחר מכן למד משחק בתיאטרון ATYP בוולומולו ובבית הספר למשחק לקולנוע וטלוויזיה "Screenwise", וסיים את לימודיו בשנת 2004.

בשנת 2002 קיבל את תפקידו הראשון באופרת הסבון "קרוב רחוק", בה גילם בתפקיד-אורח את "פול צ'למרס".

בוזוליץ' הנחה את תוכנית הילדים "סטודיו דיסני" בערוץ דיסני ב-2005.

הוא שיחק בתפקיד הראשי בסרט "Offing David"  ב-2008, לצד השחקן האוסטרלי אדם ג'יי יינד  ושיחק בתפקידים משניים בסרטים אוסטרליים נוספים.

בשנת 2012 החל לגלם את דמותו של קול מייקלסון בסדרה "יומני הערפד". בשנת 2013 הוא חזר לתפקידו גם בסדרת הספין-אוף "המקוריים".

בשנים 2014–2015 השתתף בארבעה פרקים של הסדרה "שקרניות קטנות".

בשנת 2015 גילם את אחת הדמויות הראשיות בסדרת הסיטקום האמריקאית "Significant Mother" של רשת The CW, בה גילם את הדמות של ג'ימי בארנס, חברו הוותיק של נייט, הדמות הראשית בסדרה.

בשנת 2020 גילם את ריצ'רד בסרט האימה "ים כחול עמוק 3" .

בשנת 2022 גילם בפעם השלישית את דמותו של קול מייקלסון בהופעת אורח בעונתה הרביעית של הסדרה "מורשות".

בוזוליץ' הוא נוצרי.

נת'ניאל בוזוליץ' ומדינת ישראל 
בוזוליץ' ידוע כתומך נלהב של מדינת ישראל. במבצע שומר החומות ובמלחמת חרבות ברזל הביע תמיכה מובהקת בישראל ברשתות החברתיות בעיקר באמצעות עמוד האינסטגרם שלו. בעבר יצא עם עדן בן זקן, צעירה ישראלית אותה הכיר ברשת האינסטגרם, עד שנפרדו בשנת 2022.

ב-27 באוקטובר 2023, בזמן מלחמת חרבות ברזל, הגיע בוזוליץ' לביקור הזדהות במדינת ישראל. במהלך ביקורו פרסם פוסטים רבים בנושא הטרור הפלסטיני ומתקפת הפתע על ישראל (2023) ברשתות החברתיות ואף התראיין על כך בתקשורת הישראלית. זמן קצר אחרי שנחת, הוא נסע לזירת נפילת רקטה בתל אביב והעלה לרשתות החברתיות תמונה של בניין שנפגע בפגיעה ישירה.

פילמוגרפיה

קולנוע

טלוויזיה

קישורים חיצוניים

הערות שוליים

שחקני קולנוע וטלוויזיה אוסטרלים
מנחי טלוויזיה אוסטרלים
בוגרי בתי ספר למשחק
אוסטרלים ממוצא קרואטי
פעילי הסברה ישראלית
אוסטרלים שנולדו ב-1983